Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: előírt megállapodás alapján a 17/1999. (IV. 2.) OM rendelet szerint a Szakképzési Alaprészhez bejelentkezett más
Paragraph Index: 3485

18. sor: Tanulólétszám részletezése: a 18.1. ponttól a 18.5. pontig szereplő sorok adatai részletezve tartalmazzák a 17. sorban feltüntetett tanulólétszámot. Egy adott tanuló csak egy sorban szerepelhet. A bevallás mellékletében feltüntetett létszámadatokat a szakképző iskolával a bevallás 4. oldalán lévő létszámigazoláson igazoltatni kell! Amennyiben több iskolával van gyakorlati képzésre irányuló együttműködési megállapodás, akkor az egyes iskolák létszámigazolását csatolni kell és a 18. sorokban csak az iskolánként összesített létszámot kell megadni. A nyári gyakorlaton részt vevő tanulók között csak azokat kell szerepeltetni, akiknek a szorgalmi idő alatt a gyakorlati képzése nem a beküldőnél történik.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes